Λαζική

Η Λαζική, γνωστή και ως Λαζιστάν (λαζικά: ლაზონა προφ.: Λαζόνα, γεωργιανά: ლაზეთი προφ.: Τσανέτι, οθωμανικά τουρκικά: لازستان προφ.: Λαζιστᾱν), είναι ιστορική και πολιτιστική χώρα της Καυκασίας και της Μικράς Ασίας, η οποία κατοικείται παραδοσιακά από τους Λαζούς και βρίσκεται κυρίως  στην επικράτεια της Τουρκίας, με μικρά τμήματα στη Γεωργία. Η έκτασή της είναι περίπου 7.000 τετραγωνικά χιλιόμετρα και ο πληθυσμός της περίπου 500.000 κάτοικοι. Γεωγραφικά, η Λαζική αποτελείται από μια σειρά από στενές, τραχιές κοιλάδες που εκτείνονται βόρεια από την κορυφή των Ποντιακών Άλπεων (Το παλιό όνομα είναι Λαζικές Άλπεις), οι οποίες την χωρίζουν από την κοιλάδα του Ακάμψιδος και εκτείνεται από τα ανατολικά στα δυτικά κατά μήκος της νότιας ακτής του Εύξεινου Πόντου. Η Λαζική αποτελεί ουσιαστικά απαγορευμένο όρο στην Τουρκία. Ο χαρακτηρισμός του όρου Λαζιστάν απαγορεύτηκε επίσημα το 1926, από τους κεμαλιστές, καθώς η ονομασία θεωρήθηκε ως «αντιπατριωτική» εφεύρεση του παλαιού καθεστώτος. Ωστόσο, ο Ρετζέπ Ταγίπ Ερντογάν φέρεται να είπε το 2013 ότι η Οθωμανική Αυτοκρατορία αποκαλούσε την περιοχή της Μαύρης Θάλασσας ως Λαζιστάν.

Παραπομπές

Διαιρεμένες περιοχές
Πολιτισμικές περιοχές
Ιστορικές περιοχές
Ιστορία της Τουρκίας
Γεωγραφία της Τουρκίας
Ιστορικές περιοχές της Γεωργίας